TV新潟放送網

係一間專門對新潟縣廣播嘅電視臺。簡稱TeNY，呼號JOPI-DTV，口號係「同TeNY拖手」，係日本電視臺聯播網嘅成員，喺聯播網當中，佢嘅遙控匙ID同關鍵臺日本電視臺一樣係「4」。

概要 
呢間電視臺喺1981年4月開局，係新潟縣內開嘅第三間民用電視臺。係日本電視臺聯播網當中唯一兩個個名度有「放送網」三隻字嘅電臺，另一個係日本TV放送網。開局之初，佢嘅簡稱叫做TNN，縮寫自英文登記名Television Niigata Network。而當時嘅臺標設計成兩個上下拉伸嘅字母N，並列一齊，望個樣似電波。1998年1月1號，電視臺導入咗CI，嘜頭、臺標都換過曬，簡稱亦都變成Television同「新潟」夾埋嘅TeNY。

類:日本電視台